2. ลักษณะการประกอบธุรกิจ 

  2.1 ประวัติความเป็นมา

  บริษัท กู๊ดเยียร์ (ประเทศไทย) จำกัด (มหาชน) จดทะเบียนจัดตั้งเป็นบริษัทจำกัด
  ตามประมวลกฎหมายแพ่งและพาณิชย์ เมื่อวันที่ 25 กรกฎาคม พ.ศ. 2511 ด้วยทุนจดทะเบียน
  60 ล้านบาท เพื่อดำเนินธุรกิจผลิตและจัดจำหน่ายยางรถยนต์ ยางรถบรรทุกเพื่อการพาณิชย์
  และยางเครื่องบิน โดยเป็นการร่วมทุนระหว่างผู้ก่อตั้งบริษัทชาวไทยและ บริษัท กู๊ดเยียร์
  ไทร์แอนด์รับเบอร์ จำกัด ประเทศสหรัฐอเมริกา โรงงาน ตั้งอยู่ที่ 50/9 ถนนพหลโยธิน ก.ม.
  36 ตำบลคลองหนึ่ง อำเภอคลองหลวง ปทุมธานี โดยเป็นหนึ่งในผู้ผลิตยางรถยนต์นั่งส่วนบุคคล
  ยางรถยนต์เพื่อการพาณิชย์ และยางเครื่องบิน ภายใต้ชื่อการค้า "กู๊ดเยียร์" ระยะเวลาเกือบ
  40 ปี ที่บริษัทฯได้เปิดดำเนินการมา ได้มีเหตุการณ์ที่สำคัญเกี่ยวกับบริษัทฯพอสังเขปดังนี้

-   ปี 2512 บริษัทฯได้ทำข้อตกลงในด้านความร่วมมือทางเทคโนโลยีการผลิต และการ

  บริหาร กับบริษัท กู๊ดเยียร์ไทร์แอนด์รับเบอร์ จำกัด ประเทศสหรัฐอเมริกา

-   ปี 2513 บริษัทฯได้รับการส่งเสริมการลงทุนจากคณะกรรมการส่งเสริมการลงทุน (B.O.I

  เป็นระยะเวลา 15 ปี โดยได้รับสิทธิประโยชน์ยกเว้นภาษีเงินได้จากกิจการผลิตและหล่อดอก

  ยางเครื่องบิน

-   วันที่ 30 มิถุนายน พ.ศ. 2521 บริษัทฯได้รับอนุมัติให้นำหลักทรัพย์เข้าจดทะเบียนใน

  ตลาดหลักทรัพย์แห่งประเทศไทย

-   วันที่ 6 มกราคม พ.ศ. 2526 บริษัทฯได้จดทะเบียนเปลี่ยนแปลงมูลค่าหุ้นที่ตราไว้หุ้นละ

  100.00 บาท เป็นหุ้นละ 20.00 บาท กับกระทรวงพาณิชย์

-   จากการประชุมวิสามัญผู้ถือหุ้นครั้งที่ 2/2533 เมื่อวันที่ 28 มีนาคม 2533 ได้มีมติให้บริษัท

  เพิ่มทุนจดทะเบียนจาก 60 ล้านบาท เป็น 74 ล้านบาท

-   วันที่ 20 เมษายน พ.ศ. 2537 บริษัทฯได้จดทะเบียนแปรสภาพนิติบุคคลตามประมวล

  กฎหมายแพ่งและพาณิชย์เป็นนิติบุคคลตามพระราชบัญญัติบริษัทมหาชนจำกัด พ.ศ. 2535

  และในปีเดียวกันนี้เอง บริษัทฯได้รับการรับรองระบบคุณภาพตามมาตรฐานสากล TIS/ISO 9000
  จากสำนักงานมาตรฐานอุตสาหกรรมไทย/องค์การมาตรฐานระหว่างประเทศ
  เป็นบริษัทแรกในกลุ่มผู้ผลิตยางรถยนต์ในประเทศ

-   จากการประชุมวิสามัญผู้ถือหุ้นครั้งที่ 1/2538 เมื่อวันที่ 20 พฤศจิกายน พ.ศ. 2538
    ที่ประชุมได้

  มีมติให้บริษัทฯเปลี่ยนแปลงมูลค่าหุ้นที่ตราไว้หุ้นละ 20.00 บาท เป็น 10.00 บาท เพื่อให้สอด

  คล้องกับข้อบังคับของตลาดหลักทรัพย์แห่งประเทศไทยและได้จดทะเบียนเปลี่ยนแปลงมูลค่าหุ้นกับกระทรวงพาณิชย์
  เมื่อวันที่ 13 ธันวาคม พ.ศ. 2538

-   เมื่อวันที่ 27 สิงหาคม พ.ศ. 2542 บริษัทฯได้รับใบรับรองระบบการจัดการด้านคุณภาพ

  QS9000 จาก LLOYD’S REGISTER QUALITY ASSURANCE ประเทศออสเตรเลีย
  และรางวัลสถานประกอบการดีเด่นด้านแรงงานสัมพันธ์ จากกระทรวงแรงงาน
  รวมทั้งรางวัลสถานประกอบ การดีเด่นด้านการบริหารความปลอดภัย
  อาชีวอนามัยและสภาพแวดล้อมในการทำงาน เป็นปีแรก

-   ในปี 2545 บริษัทฯได้รับการรับรองการระบบการจัดการด้านสิ่งแวดล้อม ISO14001 จาก

  Lloyd’s Register Quality Assurance ประเทศออสเตรเลีย

-   ในปี 2546 บริษัทฯได้รับการรับรองระบบคุณภาพ TISI/ISO9001 สำหรับผลิตภัณฑ์ยาง

  รถยนต์

-   ในปี 2547 บริษัทฯได้รับการรับรองระบบคุณภาพ ISO9001 และ QS9000 สำหรับผลิตภัณฑ์

  ยางเครื่องบินใหม่ และยางเครื่องบินหล่อดอก

-   ในปี 2548 บริษัทฯได้รับรางวัลสถานประกอบการดีเด่นด้านการบริหารความปลอดภัย อาชีว

  อนามัย เป็นปีที่ 7 ติดต่อกัน

-   เมื่อวันที่ 14 กุมภาพันธ์ 2549 บริษัท มิตซูบิชิมอเตอร์ (ประเทศไทย) จำกัด ได้มอบประกาศ

  เกียรติคุณให้แก่บริษัทฯ ในฐานะผู้ส่งสินค้าที่มีคุณภาพและการจัดส่งสินค้าระดับเกรด A
  โดยสามารถจัดส่งยางให้กับโรงงานประกอบรถยนต์มิตซูบิชิได้ภายในเวลาที่กำหนดโดยไม่มีการ

  ส่งสินค้าที่มีข้อบกพร่อง

  ปัจจุบันบริษัทฯได้ดำเนินการเปลี่ยนผู้รับรองระบบการจัดการด้านคุณภาพและสิ่งแวดล้อม

  ที่บริษัทฯได้รับจาก Lloyd’s Register Quality Assurance เป็น NSF International
  Strategic Registration, Ltd. ประเทศสหรัฐอเมริกา

  ในด้านการบริหารงาน
  บริษัทฯได้รับความช่วยเหลือทั้งในด้านการบริหารองค์กรและการถ่ายทอดเทคโนโลยีการผลิตที่ทันสมัย
  จาก The Goodyear Tire & Rubber Company ประเทศสหรัฐอเมริกา เป็นอย่างดีเสมอมา
  โดยในส่วนของการบริหารงานและอำนาจในการควบคุมบริษัทนั้น ทาง The Goodyear Tire &
  Rubber Company ประเทศสหรัฐอเมริกา
  ได้ส่งผู้เชี่ยวชาญด้านการผลิตและเจ้าหน้าที่ระดับสูงหมุนเวียนมาร่วมบริหารงานกับกลุ่มผู้ถือหุ้นของบริษัทฯอย่างมีประสิทธิภาพตลอดมา

2.2 ภาพรวมการประกอบธุรกิจของบริษัทฯ

 ภาพรวมของอุตสาหกรรมยางรถยนต์ในปี 2550 ที่ผ่านมา ยางรถยนต์นั่งส่วนบุคคลและรถกระบะมีการปรับตัวสูงขึ้นอย่างต่อเนื่อง ทั้งในตลาดทดแทนและตลาดโรงงานประกอบรถยนต์ ทั้งนี้เป็นผลจากการส่งออกรถยนต์นั่งส่วนบุคคลและรถกระบะไปจำหน่ายยังต่างประเทศเพิ่มสูงขึ้น 

  ในปี 2550 ที่ผ่านมาภาวะอุตสาหกรรมยางรถยนต์ภายในประเทศมีการแข่งขันสูงมาก

  โดยจะเห็นได้ว่าผู้ผลิตและผู้นำเข้ายางรถยนต์แต่ละบริษัท ต่างนำกลยุทธ์ในรูปแบบต่าง ๆ
  มาแข่งขันกัน เพื่อชิงส่วนแบ่งตลาดมากขึ้น ถึงแม้บริษัทฯจะประสบอุบัติเหตุไฟไหม้ในเดือนมีนาคม
  2550 บริษัทฯ
  ได้พยายามอย่างสุดความสามารถในการจัดหาสินค้าที่สามารถทดแทนได้จากต่างประเทศ
  เพื่อป้อนให้กับตลาดทดแทนภายในประเทศ อีกทั้งบริษัทฯได้เปิดตัวสินค้ารุ่นใหม่

  ออกสู่ตลาด เพื่อตอบสนองความต้องการของผู้บริโภคในกลุ่มต่าง ๆ ได้เป็นผลสำเร็จตามแผนงาน

  ที่วางไว้

  บริษัทฯคาดว่า ในปี 2551 สภาวะการแข่งขันคงไม่แตกต่างจากปีที่ผ่านมา
  ทั้งนี้ขึ้นอยู่กับปัจจัยหลายประการ โดยเฉพาะราคาน้ำมันที่ยังคงอยู่ในระดับสูง
  ค่าเงินบาทที่แข็งค่าขึ้น ปัจจัยทางด้านเศรษฐกิจภายในและนอกประเทศ
  ซึ่งมีผลกระทบอย่างมากต่อวัตถุดิบที่ใช้ในการผลิตของบริษัท อย่างไรก็ตาม
  บริษัทฯยังมั่นใจว่าจะยังคงรักษาสัดส่วนการตลาด และสร้างยอดขายได้เพิ่มขึ้น

  2.3 โครงสร้างรายได้ของบริษัท

  บริษัทฯมีรายได้จากการจำหน่ายจำแนกตามลักษณะการจำหน่ายดังนี้

  (หน่วย : ล้านบาท)

+--------------------------+-------+-----+-------+-----+-------+-----+
|                          |   ปี   |   % |   ปี   |   % | ปี     |   % |
|                          |       |     |       |     | 2548  |     |
|                          |  2550 |     |  2549 |     |       |     |
+--------------------------+-------+-----+-------+-----+-------+-----+
|   ร                      |       |   5 |       |   6 | 2,949 |   6 |
| ายได้จากการจำหน่ายในประเทศ | 1,695 | 9.7 | 2,481 | 0.2 |       | 8.1 |
+--------------------------+-------+-----+-------+-----+-------+-----+
|   รายได้จากการส่งออก       |       |   4 |       |   3 | 1,383 |   3 |
|                          | 1,143 | 0.3 | 1,638 | 9.8 |       | 1.9 |
+--------------------------+-------+-----+-------+-----+-------+-----+
|   รวมรายได้จากการขาย      |       |     |       |     | 4,332 |     |
|                          | 2,838 |  10 | 4,119 |  10 |       |  10 |
|                          |       | 0.0 |       | 0.0 |       | 0.0 |
+--------------------------+-------+-----+-------+-----+-------+-----+

  อัตราเพิ่ม/ลดของมูลค่าจำหน่าย -31.1% -4.9% 7.6%

  จากโครงสร้างรายได้ข้างต้น สามารถสรุปได้ว่า ในปี 2550 ที่ผ่านมา
  บริษัทฯมีรายได้จากการขายลดลงรวม 1,281.6 ล้านบาท หรือลดลงคิดเป็นร้อยละ 31.1
  เมื่อเทียบกับปี 2549 โดยคิดเป็นสัดส่วนการจำหน่ายในประเทศที่ลดลง 786.4 ล้านบาท
  และการส่งออกไปจำหน่ายยังต่างประเทศที่ลดลง 495.2 ล้านบาท โดยมีปัจจัยที่สำคัญ ได้แก่
  เหตุการณ์เพลิงไหม้ในเดือนมีนาคม 2550
  ซึ่งส่งผลให้บริษัทฯไม่สามารถดำเนินการผลิตได้ตามปกติเป็นระยะเวลา 6 เดือน
  ช่วงเวลาดังกล่าว
  บริษัทฯได้แก้ไขปัญหาด้วยการนำเข้าสินค้าจากบริษัทเครือกู๊ดเยียร์ในภูมิภาคเอเซีย
  เพื่อทดแทนเป็นการชั่วคราว ประกอบกับปัจจัยด้านภาวะเศรษฐกิจภายในประเทศ
  อัตราค่าเงินบาทที่แข็งค่าขึ้น ภาวะราคาน้ำมันที่ปรับตัวสูงขึ้นอย่างต่อเนื่อง
  ส่งผลให้ต้นทุนการผลิตปรับตัวสูงขึ้นอย่างต่อเนื่อง